title: A Bizottság 2004/88/EK irányelve (2004. szeptember 7.) a kozmetikai termékekről szóló 76/768/EGK tanácsi irányelv III. mellékletének módosításáról a technikai előrehaladáshoz történő hozzáigazítása céljából EGT vonatkozású szöveg

text:
               8.9.2004

               HU

               Az Európai Unió Hivatalos Lapja

               L 287/5

      A BIZOTTSÁG 2004/88/EK IRÁNYELVE

   (2004. szeptember 7.)
   a kozmetikai termékekről szóló 76/768/EGK tanácsi irányelv III. mellékletének módosításáról a technikai előrehaladáshoz történő hozzáigazítása céljából
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a kozmetikai termékek és fogyasztóknak szánt nem élelmiszer termékek tudományos bizottságával folytatott konzultációt követően,
   mivel:

               (1)

               A kockázatfelmérés nem fejeződött be a meglévő anyagok kockázatainak értékelésére és szabályozására vonatkozó 793/93/EGK tanácsi rendeletnek (2) megfelelően, a 76/768/EGK irányelv III. melléklete 2. részében szereplő felvételi időszakot kiterjesztették 2004. szeptember 30-ig a pézsmaxilolra és a pézsmaketonra vonatkozóan.

               (2)

               2004. január 8-án a toxicitási, ökotoxicitási és környezetvédelmi tudományos bizottság szakvéleményt fogadott el a pézsmaxilolra és a pézsmaketonra vonatkozó, a 793/93/EGK rendeletnek megfelelően elvégzett kockázatfelmérés eredményeiről.

               (3)

               A kozmetikai termékek és fogyasztóknak szánt nem élelmiszer termékek tudományos bizottsága (Scientific Committee on Cosmetic Products and Non-Food Products intended for Consumers „SCCNFP”) megerősítette, hogy pézsmaxilol biztonságosan alkalmazható a kozmetikai termékekben – kivéve a szájhigiéniás termékeket –, a végtermékben finom parfüm esetében maximum 1 %-os, kölnivíz esetében 0,4 %-os, egyéb termékek esetében pedig 0,03 %-os koncentrációban; továbbá hogy a pézsmaketon biztonságosan alkalmazható a kozmetikai termékekben – kivéve a szájhigiéniás termékeket –, a végtermékben finom parfüm esetében maximum 1,4 %-os, kölnivíz esetében 0,56 %-os, egyéb termékek esetében pedig 0,042 %-os koncentrációban.

               (4)

               Tehát szükséges a pézsmaxilol és a pézsmaketon felvétele a 76/768/EGK irányelv III. mellékletének 1. részébe, míg a fenti melléklet 2. részében szereplő megfelelő tételek törlendők.

               (5)

               A 76/768/EGK irányelvet ennek megfelelően módosítani kell.

               (6)

               Az ebben az irányelvben előírt intézkedések összhangban vannak a Kozmetikai Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 76/768/EGK irányelv III. melléklete a jelen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2004. október 1-jéig megfeleljenek. Ezeknek a rendelkezéseknek a szövegéről és a rendelkezések és az irányelv közötti megfelelések táblázatáról haladéktalanul tájékoztatják a Bizottságot.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell csatolni. A hivatkozás módját a tagállamok határozzák meg.
   (2)   A tagállamok közlik a Bizottsággal hazai joguknak azokat a legfontosabb előírásait, amelyeket az irányelv által szabályozott területen fogadtak el.
   3. cikk
   Ez az irányelv az Európai Unió Hivatalos Lapjában való kihirdetését követő harmadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2004. szeptember 7-én.

            a Bizottság részéről

         Olli REHN

            a Bizottság tagja

      (1)  HL L 262., 1976.9.27., 169. o. A legutóbb a 2003/83/EK irányelvvel (HL L 238., 2003.9.25., 23. o.) módosított irányelv.

      (2)  HL L 84., 1993.4.5., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított rendelet.

      MELLÉKLET
      A 76/768/EGK irányelv III. melléklete a következőképpen módosul:

                  1.

                  A 2. részben a 61. és 62. hivatkozási számmal jelzett tételek törlendők.

                  2.

                  Az 1. részbe az alábbi tételek kerülnek felvételre a 96. és 97. hivatkozási szám alatt:

                              Hivatkozási szám

                              Anyag

                              Korlátozások

                              A címkén kötelezően szerepeltetendő használati feltételek és figyelmeztetések

                              Alkalmazási és/vagy használati terület

                              Megengedett maximális koncentráció a kozmetikai végtermékben

                              Egyéb korlátozások és követelmények

                              a

                              b

                              c

                              d

                              e

                              f

                              „96

                              Pézsmaxilol (CAS sz. 81-15-2)

                              Minden kozmetikai termék, a szájhigiéniás termékek kivételével

                                          a)

                                          1,0 % finom parfümben

                                          b)

                                          0,4 % kölnivízben

                                          c)

                                          0,03 % egyéb termékekben

                              97

                              Pézsmaketon (CAS sz. 81-14-1)

                              Minden kozmetikai termék, a szájhigiéniás termékek kivételével

                                          a)

                                          1,4 % finom parfümben

                                          b)

                                          0,56 % kölnivízben

                                          c)

                                          0,042 % egyéb termékekben”


title: A Tanács irányelve (1984. december 11.) a 64/432/EGK és a 72/461/EGK irányelvnek a ragadós száj- és körömfájás, illetve a sertések hólyagos betegségére vonatkozó bizonyos intézkedések tekintetében történő módosításáról

text:
Fontos jogi nyilatkozat

|

31984L0643

Hivatalos Lap L 339 , 27/12/1984 o. 0027 - 0029 finn különkiadás fejezet 3 kötet 18 o. 0083  spanyol különkiadás fejezet 03 kötet 33 o. 0050  svéd különkiadás fejezet 3 kötet 18 o. 0083  portugál különkiadás fejezet 03 kötet 33 o. 0050

		A Tanács irányelve(1984. december 11.)a 64/432/EGK és a 72/461/EGK irányelvnek a ragadós száj- és körömfájás, illetve a sertések hólyagos betegségére vonatkozó bizonyos intézkedések tekintetében történő módosításáról(84/643/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 100. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a legutóbb a 83/646/EGK irányelvvel [4] módosított, 64/432/EGK irányelv [5] megállapítja azokat az egészségügyi feltételeket, amelyeknek a Közösségen belüli kereskedelemre szánt élő szarvasmarhaféléknek és sertéseknek meg kell felelniük;mivel a tagállamok jelenleg a ragadós száj- és körömfájás leküzdésében és megelőzésében különböző eljárásokat követnek; mivel fontos az összes tagállam számára, a követett egészségügyi eljárásra való tekintet nélkül megfelelő biztosítékokat biztosítani, amelyeket szigorúan érvényesíteni kell addig az időpontig, amíg a ragadós száj- és körömfájás leküzdésére egyeztetett intézkedések nem kerülnek foganatosításra;mivel bizonyos biztosítékokat, amelyeket a sertések hólyagos betegségét illetően megkövetelhetnek, a Közösségen belüli élősertés-kereskedelemben alkalmazandó szabályok keretein belül kell biztosítani,ELFOGADTA EZT AZ IRÁNYELVET:1. cikkA 64/432/EGK irányelv a következőképpen módosul:(1) 3. cikk (3) bekezdésében:- az a) pontot el kell hagyni,- a b), c), d) és e) pontok számozása a), b), c) és d) pontra változik.(2) A 3. cikk (6) bekezdésében:- az a) pontot el kell hagyni,- a b) és c) pontok számozása a) és b) pontra változik.(3) A 3. cikk (7) bekezdése c) pontjának harmadik mondatában a "(3) bekezdés b) és c) pontja" szöveg helyébe a "(3) bekezdés a) és b) pontja" lép.(4) A 4. cikk a) és b) pontja helyébe a következő rendelkezés lép:"4a. cikkA ragadós száj- és körömfájás és a sertések hólyagos betegségének leküzdéséhez szükséges kiegészítő biztosítékok tekintetében a következő szabályokat alkalmazzák:(1) Azok a tagállamok, amelyek legalább két éve mentesek a ragadós száj- és körömfájástól, nem alkalmaznak védőoltást ellene, és nem engedik be területükre az egy éven belül vakcinázott állatokat, a következő feltételeket szabhatják meg az élő szarvasmarhák és sertések területükre történő bevitelére:A. amennyiben az ilyen állatok ugyanazon követelményeknek megfelelő tagállamból érkeznek, biztosíték arra, hogy ragadós száj- és körömfájás ellen nem vakcinázták őket;B. amennyiben az ilyen állatok ragadós száj- és körömfájástól legalább két éve mentes, védőoltást alkalmazó olyan tagállamból érkeznek, amely megengedi vakcinázott állatok területére lépését:a) biztosíték arra, hogy az állatok nem voltak ragadós száj- és körömfájás ellen vakcinázva;b) biztosíték arra, hogy a szarvasmarhák negatív reakciót adtak a ragadós száj- és körömfájás vírus-tesztre, amelyet garat-torok váladék vételével végeztek el (probang teszt);c) biztosíték arra, hogy a szarvasmarhák és a sertések negatív reakciót adtak a ragadós száj- és körömfájás vírusa elleni ellenanyagok jelenlétét kimutató szerológiai tesztre;d) biztosíték arra, hogy a feladó országban a szarvasmarhákat és sertéseket egy telepen vagy egy karanténállomáson 14 napig hatósági állatorvosi felügyelet alatt, elkülönítve tartották. E vonatkozásban a származási telepen, vagy a körülményektől függően a karanténállomáson elhelyezett egyetlen állat sem oltható be ragadós száj- és körömfájás ellen a kivitelt megelőző 21 napon belül, és a szállítmány részét nem képező más állat nem hozható be a telepre vagy a karanténállomásra ugyanezen időszak alatt;e) 21 napos időtartamra karanténba kell helyezni az állatokat;C. Amennyiben az ilyen állatok ragadós száj- és körömfájástól legalább két évig nem mentes tagállamból érkeznek:a) a B. pontra vonatkozó biztosítékokat, kivéve a származási telepen lévő karantént;b) a 12. cikkben megállapított eljárásnak megfelelően meghatározott lehetséges további biztosítékokat.(2) Azok a tagállamok, amelyek védőoltást alkalmaznak és vakcinázott állatokat beengednek a területükre, a következő feltételeket szabhatják meg az élő szarvasmarhák területükre történő bevitelére:a) amennyiben az ilyen állatok azonos feltételeket alkalmazó tagállamból érkeznek:i. biztosíték arra, hogy a tenyésztési vagy termelési célú, négy hónapnál idősebb szarvasmarhát a berakodást megelőzően legalább 15 napon, de legfeljebb négy hónapon belül vakcinázták be A, O és C típusú ragadós száj- és körömfájás-vírus ellen, a feladó ország illetékes hatósága által elfogadott és ellenőrzött, inaktivált vírusokat tartalmazó vakcinát használva;ii. biztosíték arra, hogy a levágásra szánt, négy hónapnál idősebb szarvasmarhát a berakodást megelőzően legalább 15 napon, de legfeljebb négy hónapon belül vakcinázták be A, O és C típusú ragadós száj- és körömfájás-vírus ellen, a feladó ország illetékes hatósága által elfogadott és ellenőrzött, inaktivált vírusokat tartalmazó vakcinát használva; azonban a vakcinázás érvényességének időtartamát 12 hónapra ki kell terjeszteni, ha a szarvasmarhát újravakcinázták olyan tagállamban, ahol az ilyen állatokat évente vakcinázzák, és ahol módszeresen levágják azokat, ha ragadós száj- és körömfájásban megbetegszenek;b) amennyiben az ilyen állat ragadós száj- és körömfájástól legalább két éve mentes, védőoltást nem alkalmazó olyan tagállamból érkezik, amely nem enged be területére vakcinázott állatokat, biztosíték arra, hogy az állatok nem voltak ragadós száj- és körömfájás ellen vakcinázva, kivéve azokat az állatokat, amelyek vakcinázva lehettek ragadós száj- és körömfájás ellen azelőtt, hogy bekerültek abba az állományba, ahová küldték azokat.(3) Az (1) bekezdésben említett tagállamok, eleget téve a Szerződés előírásainak, a tenyésztési és termelési célú sertések területükre történő beengedésekor, feltételként szabhatják azt is, hogy az állatok negatív reakciót adjanak a sertések hólyagos betegsége elleni ellenanyagokat kimutató, az elszállítás előtt legfeljebb 30 nappal végzett tesztre.(4) Ha az e cikkben említett teszteket a telepen végezték el, az elszállításra váró állatokat elszállításukig el kell különíteni a többi állattól.Ennek a cikknek az alkalmazásában a tagállamot – még akkor is, ha a betegség korlátozott számú kitörését jegyezték fel területének egy korlátozott részén – továbbra is ragadós száj- és körömfájástól legalább két éve mentesnek kell tekinteni, ha a betegséget három hónapon belül felszámolták.A Tanács, a Bizottság javaslata alapján minden három évben, és első alkalommal a 2. cikk első bekezdésében leírt időpont után három évvel, minősített többséggel felülvizsgálja a cikk előírásait. Ezt a felülvizsgálatot a Bizottságtól érkező, szükség esetén javaslatokkal kísért, jelentés alapján végzi."(5) A 4c. cikk számozása 4b. cikkre változik.(6) Az 5. cikk első mondatában a "3. cikk (3) bekezdésének a) pontjában és a (6) bekezdésének a) pontjában leírt" szöveg helyébe a "4a. cikk (2) bekezdésében leírt" szöveg lép.(7) A 7. cikk (1) bekezdésében:- az A. albekezdés a) pontjában az "a 3. cikk (3) bekezdésének a) pontjától vagy (6) bekezdésének a) pontjától eltérően" szöveg helyébe az "a 4a. cikk (2) bekezdésétől eltérően" szöveg lép,- a B. albekezdés a) pontjában az "a 3. cikk (3) bekezdésének a) pontjától vagy (6) bekezdésének a) pontjától eltérően" szöveg helyébe az "a 4a. cikk (2) bekezdésétől eltérően" szöveg lép.2. cikkA 72/461/EGK irányelv 12. cikke a következő albekezdéssel egészül ki:"Azonban annak érdekében, hogy Írország és az Egyesült Királyság Észak-Írország vonatkozásában helyettesíthesse a 13. cikk értelmében rájuk vonatkozó különös rendelkezéseket, a két érintett tagállam hatályba lépteti azokat az intézkedéseket, amelyek szükségesek ahhoz, hogy az ezen irányelvben meghatározott, a ragadós száj- és körömfájásra vonatkozó általános szabályoknak 1985. szeptember 30-ig megfeleljenek."3. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1984. december 31-ig megfeleljenek, és erről haladéktalanul tájékoztatják a Bizottságot.Azonban Írországnak és az Egyesült Királyságnak Észak-Írország vonatkozásában 1985. szeptember 30-ig kell megfelelnie. Eddig az időpontig fel vannak hatalmazva, hogy a Szerződés általános előírásainak eleget téve, a ragadós száj- és körömfájás elleni védekezésre vonatkozóan nemzeti szabályaikat alkalmazzák a tenyésztési, termelési és vágási célú, más tagállamokból a területükre érkező szarvasmarhafélék behozatala tekintetében.4. cikkEnnek az irányelvnek a tagállamok a címzettjei.Kelt Brüsszelben, 1984. december 11-én.a Tanács részérőlaz elnökA. Deasy[1] HL C 122., 1984.5.5., 7. o.[2] HL C 172., 1984.7.2., 185. o.[3] HL C 248., 1984.9.17., 16. o.[4] HL L 360., 1983.12.23., 44. o.[5] HL 121., 1964.7.29., 1977/64. o.--------------------------------------------------